कराते, बक्सिङ र एथलेटिक्सको छनोट
चीनको हाङझाउमा भदौ २५ देखि असोज ९ सम्म हुने १९ औं एसियाली खेलकुदका लागि कराते खेलाडी छनोटअन्तर्गत पहिलो दिन शुक्रबार विभिन्न ३ स्पर्धामा १२ खेलाडी प्रारम्भिक छनोटमा परेका छन् ।
काठमाडौँ — चीनको हाङझाउमा भदौ २५ देखि असोज ९ सम्म हुने १९ औं एसियाली खेलकुदका लागि कराते खेलाडी छनोटअन्तर्गत पहिलो दिन शुक्रबार विभिन्न ३ स्पर्धामा १२ खेलाडी प्रारम्भिक छनोटमा परेका छन् ।प्रत्येक स्पर्धामा शीर्ष तीन स्थान हात पार्ने खेलाडीलाई पहिलो चरणमा छनोट गरिएको हो । ५ स्पर्धाको छनोट शनिबार हुनेछ ।लैनचौरस्थित राष्ट्रिय टेबलटेनिस प्रशिक्षण केन्द्रमा भएको पुरुष एकल कातामा एपीएफका स्वनिम मानन्धर पहिलो, आर्मीका प्रवीण मानन्धर दोस्रो तथा पुलिसका महसुस मोक्तान र वाग्मती प्रदेशका यानुज महर्जन तेस्रो भए । एकल काताकै महिलामा पुलिसकी निर्मला तामाङ पहिलो, पुलिसकै चञ्चला दनुवार दोस्रो तथा प्रहरीकी सरु कार्की र गण्डकी प्रदेशकी संगिता मगर तेस्रो भए ।नेपाल कराते महासंघद्वारा आयोजित प्रतियोगिता पुरुष ८४ केजीमुनि र माथि तौलमा प्रहरीका विप्लव श्रेष्ठ, वाग्मतीका आशिष थापा तथा प्रदेश १ का रोजन खड्का र आर्मीका विपिनराज सिंह क्रमशः शीर्ष तीन स्थानमा रहे ।एथलेटिक्स एसियाडका लागि एथलेटिक्समा २० खेलाडीको प्रारम्भिक छनोट गरिएको छ । नेपाल एथलेटिक्स संघले विभिन्न ६ स्पर्धाको छनोट प्रतियोगिता गरी २० खेलाडीको प्रारम्भिक छनोट गरेको संघले जनाएको छ । म्याराथनमा कृष्ण बस्नेत, खडकबहादुर खड्का, नरेन्द्र रावत, होमलाल श्रेष्ठ, पुष्पा भण्डारी, विन्द्राधन्के श्रेष्ठ र रेखा विष्ट तथा ५ र १० हजार मिटर दौडमा गोपीचन्द्र पार्की, दीपक अधिकारी, सन्तोषी श्रेष्ठ, राजपुरा पछाईं र फुलमती राना छनोट भए । ५ हजार मिटर दौडमा मुकेशबहादुर पाल, गजेन्द्र राई र नागेश्वर अहिर तथा ८ सय र १५ सय मिटर दौडमा अजितकुमार यादव, सुनील सुनुवार, सोमबहादुर कुमाल, तेजबहादुर कार्की र सन्जिव नेपाली छन् ।एथलेटिक्स संघले त्रिपुरेश्वरस्थित दशरथ रंगशालामा आयोजना गरेको दुईदिने छनोटमा २ सय ५० खेलाडीको सहभागिता रहेका थिए । बक्सिङ बक्सिङको छनोट प्रतियोगिता शुक्रबार सकिएको छ । उक्त छनोटबाट महिला र पुरुष दुवैतर्फ ४–४ तौल समूहमा समान १६ खेलाडी बन्द प्रशिक्षणका लागि छनोट भएका छन् ।महिलातर्फ ५१ केजी तौलमा मीनु गुरुङ, ललिता महर्जन, सुष्मा तामाङ र रीता दर्लामी, ५७ केजी तौल समूहमा चन्द्रकला थापा, विमला श्रेष्ठ, हेमा राई र निशा तामाङ छन् । ६० केजी तौलमा संगीता सुनार, पुनम रावल, डेचेन शेर्पा, वर्षा श्रेष्ठ तथा ६९ केजी तौलमा सरस्वती रानामगर, सविना श्रेष्ठ, विनिता थापा मगर र निरु गुरुङ प्रारम्भिक छनोटमा परेका छन् । पुरुषतर्फ ५२ केजी तौलमा चन्द्रबहादुर थापा, प्रदीप महर्जन, लक्ष्मण राई र प्रेम चौधरी, ६७ केजीमा सुरज महर्जन, पूरन राई, इन्द्रबहादुर सुनार र शम्भु राजवंशी तथा ६३ केजीमा भूपेन्द्र थापा, लालु आले, निशान दास र सोनाम सार्की छनोट भएका छन् । ७५ केजीमा दीपक श्रेष्ठ, सनील शाही, दीपेश लामा र साजन तामाङ छनोट भई बन्द प्रशिक्षणमा पर्न सफल भएका छन् । निकट भविष्यमा राखेपसँग समन्वय गरी बन्द प्रशिक्षण सुरु गर्ने बक्सिङ संघले जनाएको छ ।